06/07/2016 | Administración LocalMunicipal
Monfero
Contratación laboral temporal (tractoristas)

A Xunta de Goberno local deste Concello, na sesión celebrada o 30 de xuño de 2016, acordou convocar o proceso de selección, para a contratación laboral temporal de duración determinada de dous tractoristas, de acordo coas bases que se publican deseguido. Esta convocatoria ten por obxecto a contratación laboral temporal de dous tractoristas, a tempo completo, coa finalidade de realizar os traballos descritos na memoria denominada “Brigada de mantemento de váis municipais no Concello de Monfero”, vinculada á subvención que concede pola Deputación Provincial a través do Programa de Integración Laboral mediante a execución de obras e servizos mínimos municipais para concellos da provincia de menos de 20.000 habitantes. O servizo ten autonomía e substantividade propia dentro da actividade normal da empresa. No orzamento municipal vixente existe crédito suficiente para facer fronte á contratación correspondente ao actual exercicio. Contrato de duración determinada por obra ou servizo, regulado polo vixente art.15 do Estatuto dos Traballadores (R. D. L.2/2015, do 23 de outubro, polo que se aproba o texto refundido da Lei do Estatuto dos traballadores) e normativa de desenvolvemento, que se estenderá aproximadamente durante seis meses cada ún. Iniciarase coa maior brevidade en canto se remate o proceso de selección de persoal. O contrato rematará, como máximo, o 31/12/2016, agás que non se rematara o seu obxecto e a Deputación Provincial concedese unha prórroga para executar a subvención que o financia. Será a que corresponda á categoría de Oficial de 1ª no vixente convenio da Construción provincial. Xornada completa (40 h), de luns a venres, cos descansos que establece a Lei. Para participar no proceso selectivo, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes: a) Teren nacionalidade española ou seren nacionais dalgún dos estados membros da Unión Europea ou nacionais daqueles Estados aos que se refire e nas condicións que establece o artigo 57 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. b) Teren cumpridos dezaseis anos e non exceder a idade máxima de xubilación forzosa. c) Posuír a capacidade funcional para o desenvolvemento das tarefas habituais da praza á que se aspira, sen que se padeza enfermidade ou limitación física ou psíquica incompatible coas funcións do posto. d) Non se esixe titulación académica específica, non entanto, deberán acreditar a súa condición de Oficial de 1ª tractorista (con contratos de traballo, nóminas, certificacións, Servizo público de Emprego, e por calquera outro medio válido en dereito). e) Estar en situación de desemprego. Esta situación deberá acreditarse na data de alta na Seguridade Social do traballador. f) Estar incluído nalgunha das situacións de exclusión laboral seguintes (De conformidade co previsto na Base 3 do Programa de Integración Laboral aprobado pola Deputación Provincial da Coruña): - Mulleres - Maiores de 45 años. - Parados de longa duración: A tales efectos consideraranse parados de longa duración a aquelas persoas que leven máis de dous anos como mínimo como demandantes de emprego. - Persoas con discapacidade: Aquelas persoas que teñan recoñecida, pola administración competente, unha discapacidade nun grado igual ou superior ao 33%. - Persoas desfavorecidas que estean nalgunha das seguintes situacións: drogodependencia, vivir nun fogar onde ninguén teña emprego, persoas sen fogar, persoas con fogar monoparental e persoas con problemas para atopar emprego polo idioma ou cuestións socioculturais. - Persoas vítimas de violencia de xénero g) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. h) Estar en posesión do permiso de conducir tipo B i) Non atoparse incurso en causa de incompatibilidade ou incapacidade. Para participar no proceso selectivo deberán aboarse, en concepto de taxas de exame, 15 euros. Porén, segundo o que establece o artigo 24.4 do Real decreto lexislativo 2/2004, do 5 de maio, polo que se aproba o texto refundido da lei reguladora das facendas locais, e a correspondente ordenanza fiscal: – Terán unha redución do 30% da taxa, as persoas que sexan membros de familias numerosas de carácter xeral e especial, de conformidade co que dispón a Lei 40/2003, do 18 de novembro de protección de familias numerosas. Tal condición deberá acreditarse mediante o orixinal ou unha copia compulsada do título oficial establecido para o efecto. – Terán unha redución do 40% da taxa, as persoas cunha discapacidade igual ou superior ao 33 por cento. Esta condición acreditarase mediante o orixinal ou unha copia compulsada do certificado de minusvalía emitido pola Dirección Xeral de Servizos Sociais, que deberá estar actualizado na data de finalización do prazo de presentación das solicitudes. – Terán unha redución do 50% da taxa as persoas que figuren como demandantes de emprego en situación de desemprego durante o prazo de, polo menos, 12 meses anteriores á data da convocatoria. Para gozar desta bonificación, será requisito que, durante estes 12 meses, non rexeitasen ningunha oferta de emprego axeitada nin se negasen a participar, agás causa xustificada, en accións de promoción e formación, e que carezan do dereito de prestación por desemprego e de rendas superiores, no cómputo mensual, ao salario mínimo interprofesional. Estas condicións acreditaranse por medio de certificacións emitidas pola administración competente no momento da solicitude. Os beneficios fiscais anteriores non terán carácter acumulativo polo que, nos supostos de concorrencia de diversas causas que sexan a orixe do dereito a demandar os beneficios citados, a persoa interesada deberá optar só por un deles. No caso de que a persoa interesada non exercese a opción anterior, considerarase de oficio por orde de preferencia decrecente no que se encontre debidamente xustificado ou lle resulte máis favorable. O órgano de selección será colexiado e, como mínimo, constará dun Presidente, tres Vogais e un Secretario, que serán designados por resolución da Alcaldía de acordo co disposto polo art.60 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. A súa composición axustarase aos principios de imparcialidade e profesionalidade dos seus membros, que será esixible a todos e cada un deles individualmente considerados, ben polos coñecementos profesionais que posúan da materia de que se trate ou polos seus coñecementos específicos sobre selección de persoal, e tenderase, así mesmo, á paridade entre muller e home. Deberán posuír titulación ou especialización igual ou superior á esixida para o acceso á praza convocada. O persoal de elección ou de designación política, os funcionarios interinos e o resto do persoal eventual non poderán formar parte deles. A pertenza aos órganos de selección será sempre a título individual, non puidendo ostentarse en representación ou por delegación de ninguén. Os membros dos tribunais deberanse de abster de formar parte destes cando concorran as circunstancias previstas no art.28 da Lei 30/1992, notificándoo á autoridade convocante, ou cando realicen tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusalos de acordo co disposto no art.29 de dita Lei. O órgano de selección non poderá constituirse nin actuar sen a asistencia de máis da metade dos seus membros, titulares ou suplentes, indistintamente. Poderá dispor a incorporación de asesores especialistas se así o estiman necesario ou adecuado, que actuarán con voz pero sen voto. Así mesmo resolverá todas as dúbidas que poidan xurdir na aplicación das presentes bases. No que respecta á súa constitución e formación de voluntad, rexerase pola Lei de procedemento administrativo, estando facultada para interpretar as presentes bases, así como para resolver todas as dúbidas e os problemas que se poideran plantexar. A Convocatoria anunciarase mediante publicación dun anuncio no Boletín Oficial da Provincia da Coruña, no taboleiro de anuncios municipal, na páxina web do concello: www.concellodemonfero.com., no facebook de orientación laboral común dos Concellos de Aranga, Irixoa e Monfero: www.facebook.com/orientacionlaboralirixoa.irixoa e con bandos nos lugares habituais. Concurso de méritos e proba escrita As instancias nas que se solicite tomar parte no proceso de selección presentaranse no Rexistro de Entrada do Concello, no impreso que será facilitado neste, en horario de 9:00 a 14:30 horas, ou mediante as formas previstas no art.38.4 da Lei 30/1992, do 26 de novembro, de réxime xurídico das Administracións Públicas e do procedemento administrativo común, durante o prazo oito días naturais, a contar dende o seguinte ao da publicación do anuncio da convocatoria no BOP. No caso de presentaren a solicitude nun lugar distinto do Rexistro do Concello de Monfero, deberán os/as interesados/as remitir por fax unha copia da instancia ao número 981 79 38 04 ou ben ao enderezo electrónico correo@monfero. es nas 24 horas seguintes ao día da súa presentación e sempre que sexa dentro do prazo de presentación de instancias. Sen a concorrencia de ámbolos requisitos non será admitida a solicitude. Para ser admitido para tomar parte no proceso de selección, bastará con que os/as aspirantes manifesten nas súas instancias que reúnen todos e cada un dos requisitos esixidos na base Sexta desta convocatoria, referidos ao día no que remate o prazo de presentación de solicitudes, debendo presentar xunto coa solicitude, a seguinte documentación: - Fotocopia compulsada do DNI ou Tarxeta de Residente. - Acreditación da condición de tractorista (Oficial de 1ª). - Tarxeta de demandante de emprego - Documentación acreditativa que xustifique as circunstancias persoais decritas na base 6. f), que non se poidan comprobar coa documentación anterior, e que, para cada caso, será a seguinte. a) Persoas con discapacidade: certificado de discapacidade igual ou superior ao 33%. b) Parados de longa duración: mediante certificado do INEM c) Persoas desfavorecidas: Informes sociais, informes médicos, certificacións do INEM, SEGURIDADE SOCIAL ou XUNTA DE GALICIA, certificados de convivencia, declaracións xuradas ou calquera outra documentación que permita acreditar a situación inequivocamente. d) Mulleres vítimas de violencia de xénero por calquera das formas previstas no artigo 5 da Lei 11/2007, de 27 de xullo, galega para a prevención e o tratamento integral da violencia de xénero (DOG 152, do 7 de agosto de 2007). - Xustificante de abono da taxa de dereitos de exame. - Relación dos méritos que aleguen os/as aspirantes, pola orde que se establece nesta convocatoria. Canda a dita relación, uniranse os documentos xustificativos destes (orixinais ou fotocopias compulsadas). Non se tomarán en consideración nin se avaliarán aqueles méritos que non queden debidamente acreditados na forma que se establece nesta convovatoria. A documentación que se presente deberá estar numerada correlativamente. O segundo día hábil seguinte a aquel no que finalice o prazo de presentación de solicitudes (agás sábado), como máximo, acordarase, por Resolución da Alcaldía, a admisión e exclusión de candidatos/as, se for o caso, e publicarase inmediatamente a lista de admitidos/as e excluidos/as no taboleiro de anuncios municipal, con indicación do día e hora estimada para o inicio da valoración e baremación dos méritos alegados e da realización da proba escrita (en función do número de candidatos/as admitidos/as), procurando que non se demore máis de cinco días hábiles, e así mesmo determinará a composición do órgano de selección. Durante o prazo dos dous días hábiles seguintes poderanse presentar reclamacións, que, do mesmo xeito, serán resoltas por resolución da Alcaldía o día hábil seguinte (excepto sábado) a aquel no que finalice o dito prazo. O resultado, no caso de que houbese modificacións ou reclamacións, publicarase inmediatamente no Taboleiro de Anuncios do Concello.1.- Fase de concurso: Os aspirantes alegarán os seus méritos e acompañarán coa solicitude os documentos que os acrediten, que se valorarán de acordo ao seguinte: -Pola experiencia profesional no posto de TRACTORISTA, a xuizo do órgano de selección, con contrato laboral ou nomeamento como funcionario/a, desde o 01-01-2005 poderá concederse até un máximo de 20 puntos. i. 1 punto por cada 30 días cotizados, na Administración, segundo o Informe de vida laboral. ii.0,50 puntos por cada 30 días cotizados, na empresa privada, segundo o Informe de vida laboral. A experiencia profesional xustificarase mediante un informe de vida laboral expedido pola Tesourería Xeral da Seguridade Social, no que se especifican os días cotizados en cada contrato, que serán os que teñan en conta (en periodos de 30 días) para valorar e puntuar a experiencia laboral. Dito informe irá acompañado dos contratos de traballo correspondentes, e dun documento aclaratorio no caso de que non especificasen o seu obxecto con claridade e precisión, e as súas prórrogas, no seu caso, ou un certificado da empresa ou un expedido pola Administración correspondente. -Por cursos de formación relacionados co traballo que se vai desenvolver, a xuicio do órgano de selección, impartidos, organizados, promovidos ou homologados pola administración pública, universidades, centros públicos ou concertados, sindicatos e organismos oficiais dende o 01-01-2005, poderanse conceder un máximo de 4 puntos, valorando: - De máis de 100 horas de duración: 2 punto por curso. - De máis de 50 horas e ata 100: 1 punto por curso. - De máis de 25 horas e ata 50: 0,5 puntos por curso. - De máis de 10 horas e ata 25: 0,25 puntos por curso. -Por cursos de formación, ou a súa validación, relacionados co coñecemento do idioma galego, poderase conceder un máximo de 2 puntos, de acordo co seguinte: - Curso de iniciación ou equivalente: 1 punto. - Curso de perfeccionamento ou equivalente: 2 puntos. -Por ter acabado favorablemente programas de capacitación, formación e integración no mundo laboral organizados ou financiados polas administracións públicas, poderán concederse entre 2 e 3 puntos tendo en conta o número de horas e o contido propio do programa en relación ás tarefas a desenvolver no posto ofertado Os cursos e programas de capacitación xustificaranse mediante fotocopia dos certificados, diplomas, documentos ou títulos acreditativos. Se os documentos acreditativos de calquera dos méritos alegados ofrecesen dúbidas, non se terán en conta os méritos que se pretendan acreditar. Non se admitirán copias nin fotocopias simples. Non se terán en conta os méritos que non se alegasen ou que non estean documentalmente acreditados. O órgano de selección poderá acordar a práctica das probas ou entrevistas que estime convenientes. Neste caso, a orde de actuación será a que estableza a correspondente resolución da Secretaría Xeral para a Administración Pública.2.- Proba escrita: Consistirá en contestar por escrito 5 preguntas, con o sen respostas alternativas, propostas polo órgano de selección referentes ao coñecemento do Concello de Monfero, o seu termo municipal e os seus servizos, infraestructuras e medios dos que dispón, durante un tempo máximo de vinte minutos. Valorarase cun máximo de 10 puntos. O órgano de selección reunirase á hora determinada polo Sr. Alcalde de acordo co indicado na base décimo primeira, e despois de ser anunciado no taboleiro de anuncios do Concello, para realizar a selección e propoñer á Alcaldía a designación dos dous candidatos que maior puntuación obtivesen. Poderase deixar deserta a convocatoria se se considera procedente. No caso de empate, éste resolverase a favor del aspirante que maior puntuación obtivese en experiencia profesional, efectuándose un sorteo público, no mesmo acto, se continuara. Unha vez realizada a selección proporase á Alcaldía a elaboración dunha listaxe cos restantes candidatos, por orde da puntuación obtida, para os efectos exclusivos de cubrir o posto, no caso de que algún dos seleccionados non puidese ser nomeado, causase baixa ou outras incidencias. A listaxe de aspirantes será aprobada por resolución da Alcaldía e publicarase no Taboleiro de anuncios do Concello para os efectos de notificación a todas as persoas participantes e os demais interesados. Contra a resolución aprobatoria das listaxes, que agotará a vía administrativa, poderá interpoñerse un recurso contencioso-administrativo segundo o que dispón a normativa vixente. As listaxes permanecerán en vigor mentres dure a obra. O/os que resulten seleccionado/os, dentro dos tres días hábiles seguintes ao da publicación do resultado no Taboleiro de Anuncios Municipal, tendo tal publicación efectos de requirimento, deberá de achegar, no caso de que non o fixera con anterioridade, a seguinte documentación: -Declaración de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción -Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente. -Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. -Permiso de conducir tipo B. Unha vez achegada a documentación, será nomeado, por resolución da Alcaldía, persoal laboral temporal do concello para o cargo para o que foi seleccionado e, previa sinatura do correspondente contrato e alta na Seguridade Social, haberá de incorporarse ao seu posto. Quen dentro do prazo de tres días indicado, salvo causa de forza maior, non presentara a documentación, non poderá ser contratado, quedando anuladas todas as actuacións, sen menoscabo da responsabilidade na que puidese incorrer por falsidade na súa instancia, pasando a ocupar o seu posto o seguinte candidato por orde da puntuación obtida. Coa finalidade de axilizar os trámites, os chamamentos ou requirimentos aos seguintes candidatos efectuaranse telefonicamente, contactándose con eles no número de teléfono que deixen de referencia na solicitude, pasando ao seguinte candidato no suposto de que no se contactase co que correspondera despois de tres chamadas en horas diferentes ao longo de dous días. A presente convocatoria e cantos actos administrativos se deriven dela poderán ser impugnados polos interesados nos casos e na forma que establece a Lei 30/1992, de 26 de novembro, de réxime xurídico das Administracións Públicas e do procedemento administrativo común. D./D.ª _________________________________________________________________________________________________ con DNI____________________, con domicilio para os efectos de notificación en _________________________________ _______________________________________________________________________ e teléfono_______________________, e correo electrónico_____________________________________ EXPOÑO: 1.-Que tiven coñecemento da convocatoria anunciada polo Concello de Monfero para a contratación laboral temporal indicada.2.-Que coñezo e acepto as bases que rexen a dita contratación e que reúno os requisitos esixidos.3.-Que estou capacitado/a para o desempeño do posto e que non estou incurso/a en prohibición para me contratar nin me atopo en situación de incompatibilidade.4.-Que desexo tomar parte na convocatoria para o que achego a fotocopia compulsada do meu DNI ou Tarxeta de Residente e tamén da documentación esixida 5.-Que no dorso relaciono os méritos que alego e achego a documentación acreditativa.6.-Que presento toda a documentación numerada correlativamente. Por iso, SOLICITO: Ser admitido/a no correspondente proceso selectivo. Monfero, ____ de _____________de 2016 SR. ALCALDE-PRESIDENTE DO CONCELLO DE MONFERO De conformidade co disposto na Lei orgánica 15/1999, de protección de datos de carácter persoal, informámoslle de que os datos recollidos neste documento formarán parte dun ficheiro automatizado, propiedade do Concello de Monfero, cuxa finalidade é a súa xestión para o correcto funcionamento deste. Vostede poderá exercer os dereitos de acceso, rectificación, cancelación ou oposición, segundo o disposto na Lei, se se pon en contacto co noso Dpto. de Dereitos. ARCO no seguinte enderezo: Rebordelo s/n, 15618 Monfero, A Coruña. Monfero, 1 de xullo de 2016 O ALCALDE Andrés Feal Varela